Die Shingwedzirivier is 'n rivier in Limpopo-provinsie, Suid-Afrika en Gaza-provinsie, Mosambiek. Die rivier dreineer die plato aan die suidoostelike kant van die Soutpansberg. Die oorsprong is ongeveer 40 km oos-suidoos van Thohoyandou. Dit vloei in 'n oostelike rigting deur die Laeveld en daarna deur die Krugerwildtuin. Die Shingwedzi is 'n linkerhand-takrivier van die Olifantsrivier wat 12 km stroomaf van die Massingirdam aansluit by die Olifantsrivier, daarna die Limpopo, voor dit suid draai en uiteindelik by Xai-Xai noordoos van Maputo in die Indiese Oseaan uitmond. Oorbeweiding en besproeiing langs die rivier het deur die jare erge gronderosie veroorsaak, veral na harde reënbuie. Die rivierbedding is 'n puik plek om vir Savanne-olifante op die uitkyk te wees, aangesien troppe van 50 tot 60 algemeen hier waargeneem word. Die belangrikste riviere in die Shingwedzibekken is: Bububuspruit Klein-Shingwedzirivier Mandzororivier Mphongolorivier Shisharivier Phugwanerivier Dzombospruit Mashokwespruit Tshamidzispruit Twee damme is in die Shingwedzi in die Krugerwildtuin geleë, die Kanniedooddam (gesluit in 2018) en die Sirhenidam. Die Makuleke-dam is in die Mphongolorivier.